PATVIRTINTA

UAB „Investicijų ir verslo garantijos“

generalinio direktoriaus

2022 m. xxx d. įsakymu Nr.

**SKATINAMOSIOS FINANSINĖS PRIEMONĖS**

**„****TIESIOGINĖS PASKOLOS NUO KARO NUKENTĖJUSIEMS VERSLO SUBJEKTAMS“ APRAŠYMAS**

**1. ĮVADINĖ INFORMACIJA**

**1.1.  Priemonės tikslas**

Skatinamosios finansinės priemonės „Tiesioginės paskolos nuo karo nukentėjusiems verslo subjektams“ (toliau – Priemonė) tikslas – mažinti krizės, kilusios dėl Rusijos Federacijos vykdomos karinės agresijos prieš Ukrainą, poveikį, suteikiant finansavimą paskolų forma juridinių asmenų, užsiimančių verslu, ar verslininkų (toliau kartu – Verslo subjektai) apyvartinėms lėšoms, bei mažinti Lietuvos ekonomikoje dėl šios krizės susidariusį investicinių paskolų trūkumą.

**1.2.  Priemonės įgyvendinimo aplinka ir prielaidos**

INVEGA, kaip fondo valdytoja, valdo kontroliuojantįjį fondą „INVEGOS fondas“, kuris įsteigtas remiantis 2009 m. balandžio 7 d. tarp Lietuvos Respublikos finansų ministerijos (toliau – Finansų ministerija), Lietuvos Respublikos ūkio ministerijos (toliau – Ekonomikos ir inovacijų ministerija) ir UAB „Investicijų ir verslo garantijos“ (toliau – „Invega“) pasirašyta finansavimo sutartimi (toliau – INVEGOS fondas).

Priemonė įgyvendinama iš INVEGOS fondo lėšų.

Priemonė yra skatinamoji finansinė priemonė, įgyvendinama nacionalinės plėtros įstaigos, veikiančios pagal Lietuvos Respublikos nacionalinių plėtros įstaigų įstatymą. Lietuvos Respublikos Vyriausybė 2018 m. spalio 17 d. nutarimu Nr. 1046 „Dėl pavedimo vykdyti nacionalinės plėtros įstaigos veiklą“ „Invegai“ suteikė nacionalinės plėtros įstaigos statusą ir pavedė veiklą vykdyti atitinkamose srityse, o nuo 2018 m. gruodžio 3 d. Lietuvos banko priežiūros tarnybos sprendimu „Invega“ įtraukta į Nacionalinių plėtros įstaigų sąrašą.

Priemonei įgyvendinti skirta 50 mln. Eur INVEGOS fondo lėšų.

**1.3. Reglamentuojantys teisės aktai:**

**Priemonė parengta remiantis šiais Europos Sąjungos (toliau – ES) teisės aktais ir gairėmis:**

* 2022 m. rugsėjo 21 d. Europos Komisijos sprendimas (toliau – Sprendimas) Nr. Nr. C(2022) 6840 dėl Valstybės pagalbos „SA.104109 (2022/N) - Lietuva. Skatinamoji finansinė priemonė „Tiesioginės paskolos nuo karo nukentėjusiems verslo subjektams“ .
* 2022 m. kovo 23 d. Europos Komisijos komunikatas Nr. 2022/C 131 I/01 „Laikinoji valstybės pagalbos priemonių, skirtų ekonomikai remti krizės sąlygomis reaguojant į Rusijos agresiją prieš Ukrainą, sistema“ (toliau – Komunikatas).

**Priemonė parengta remiantis šiais Lietuvos Respublikos teisės aktais ir dokumentais:**

* Lietuvos Respublikos nacionalinių plėtros įstaigų įstatymu;
* Lietuvos Respublikos smulkiojo ir vidutinio verslo plėtros įstatymu (toliau – SVV įstatymas);
* Lietuvos Respublikos civiliniu kodeksu;
* Lietuvos Respublikos Vyriausybės 2018 m. rugsėjo 12 d. nutarimu Nr. 910 „Dėl Lietuvos Respublikos nacionalinių plėtros įstaigų įstatymo ir Lietuvos Respublikos inovacijų skatinimo fondo įstatymo įgyvendinimo“;
* Lietuvos Respublikos Vyriausybės 2001 m. liepos 11 d. nutarimu Nr. 887 „Dėl uždarosios akcinės bendrovės „Investicijų ir verslo garantijos“ veiklos;
* Lietuvos Respublikos Vyriausybės 2013 m. rugpjūčio 28 d. nutarimu Nr. 791 „Dėl įgyvendinant finansų inžinerijos priemonės grįžusių ir grįšiančių lėšų panaudojimo tvarkos aprašo patvirtinimo“;
* Lietuvos Respublikos ekonomikos ir inovacijų ministro 2022 m. rugsėjo 22 d. įsakymu
Nr. 4-1004 „Dėl skatinamosios finansinės priemonės „Tiesioginės paskolos nuo karo nukentėjusiems verslo subjektams“ schemos patvirtinimo“ patvirtinta schema (toliau – Priemonės schema);
* Lietuvos Respublikos ūkio ministro 2008 m. kovo 26 d. įsakymu Nr. 4-119 „Dėl smulkiojo ar vidutinio verslo subjekto statuso deklaravimo tvarkos aprašo ir smulkiojo ar vidutinio verslo statuso deklaracijos formos patvirtinimo“;

Įgyvendinant Priemonę taikomi ir kiti su Priemone ir skatinamųjų finansinių priemonių įgyvendinimu susiję nacionaliniai taikytini teisės aktai, taisyklės, rekomendacijos, gairės ir jų pakeitimai, „Invegos“ vidaus procedūros ir tvarkos.

**1.4. Paraiškos teikimo procesas**

1.4.1. Verslo subjektas, atitinkantis Priemonės schemos ir skatinamosios finansinės priemonės „Tiesioginės paskolos nuo karo nukentėjusiems verslo subjektams“ aprašymo (toliau – Aprašymas) reikalavimus ir pageidaujantis gauti paskolą pagal Priemonę (toliau – Paskola), turi užpildyti ir „Invegai“ pateikti paraišką dėl paskolos suteikimo iš Priemonės lėšų (toliau – Paraiška). Paraiškų teikimas inicijuojamas viešu kvietimu, kuris skelbiamas viešai „Invegos“ interneto svetainėje [www.invega.lt](http://www.invega.lt).

1.4.2. Paraiškos teikiamos „Invegai“ per elektroninę paraiškų teikimo sistemą „Invegos“ internetinėje svetainėje <https://tiesioginespaskolos.invega.lt>.

1.4.3. Paraišką Verslo subjekto vardu gali teikti fizinis asmuo, kuris yra Verslo subjekto (juridinio asmens) vienasmenis vadovas arba verslininkas (toliau – Verslo subjekto atstovas). Verslo subjekto atstovo tapatybė nustatoma Verslo subjekto atstovui patvirtinus savo tapatybę per administracinių ir viešųjų elektroninių paslaugų portalą „Elektroniniai valdžios vartai“, veikiantį Valstybės informacinių išteklių sąveikumo platformos nuostatų, patvirtintų Informacinės visuomenės plėtros komiteto prie Lietuvos Respublikos Vyriausybės direktoriaus 2008 m. rugpjūčio 8 d. įsakymu Nr. T-139 „Dėl Valstybės informacinių išteklių sąveikumo platformos nuostatų patvirtinimo“, nustatyta tvarka ir pripažįstamą saugiu nuotolinės atpažinties procesu. Jeigu Verslo subjekto atstovas yra užsienio valstybės pilietis, neturintis techninių galimybių per Elektroninių valdžios vartų portalą patvirtinti savo tapatybės ar juridinis asmuo, kuris neturi vienasmenio valdymo organo, jis turi pateikti „Invegai“ elektroniniu paštu igaliojimai-paskolos@invega.lt patvirtintą įgaliojimo kopiją ir „Invega“ suteiks technines galimybes įgaliotam asmeniui atlikti šio Aprašymo
1.4 papunktyje nustatytus veiksmus Verslo subjekto vardu.

1.4.4. Kvietimo teikti Paraiškas galiojimas yra stabdomas pasibaigus Paraiškų teikimo terminui arba „Invegai“ pagal gautas Paraiškas paskirsčius Priemonei skiriamą finansavimo sumą (Priemonei skirtų lėšų panaudojimas vertinamas pagal priimtus sprendimus suteikti Paskolas). Kai pateiktose Paraiškose prašomų suteikti paskolų suma viršija Priemonei skirtų lėšų sumą, Paraiškos vertinamos iki momento, kai pagal priimtus sprendimus nustatoma, kad yra pasiekta Priemonei skirtų lėšų suma. Likusios Paraiškos vertinamos, tik tokiu atveju, jei lieka nepanaudotų lėšų arba Priemonei įgyvendinti skiriama papildomai lėšų. Apie kvietimo teikti Paraiškas galiojimo pradžią ir pabaigą „Invega“ skelbia interneto svetainėje [www.invega.lt](http://www.invega.lt).

**1.5. Paraiškos vertinimo procesas ir Paskolos sutarties sudarymas**

1.5.1. Paraiškos vertinamos eiliškumo tvarka pagal jų pateikimo „Invegoje“ datą ir laiką. „Invega“ pateiktos Paraiškos vertinimą atlieka ne vėliau kaip per 30 darbo dienų nuo Paraiškos pateikimo „Invegai“ dienos. Paraiška laikoma pateikta, kai elektroninėje paraiškų teikimo sistemoje Paraiškos būsena yra „Pateikta vertinti“. Paraiškos vertinimo terminas skaičiuojamas nuo tinkamai užpildytos Paraiškos ir papildomų dokumentų pagal „Invegos“ prašymą ar Verslo subjekto iniciatyva pateikimo „Invegai“ dienos. Paraiškos vertinimo terminas, atsižvelgiant į objektyvias aplinkybes (pvz., gautas ir vertinamas neįprastai didelis paraiškų kiekis, kilus techninėms kliūtims paraiškoms vertinti), „Invegos“ vadovo sprendimu gali būti pratęstas, tačiau Paraiškos vertinimo terminas negali būti ilgesnis kaip 40 darbo dienų nuo Paraiškos pateikimo „Invegai“ dienos.

1.5.2. Tuo atveju, jei paraiškai įvertinti ir (ar) paraiškoje pateiktiems duomenims pagrįsti trūksta informacijos, „Invega“ gali paprašyti Verslo subjekto pateikti papildomą informaciją ir (ar) papildomus dokumentus. Jei Verslo subjekto atstovas per „Invegos" nurodytą terminą nepateikia ar nepilnai pateikia informaciją ir (ar) papildomus dokumentus, paraiška toliau nevertinama ir yra atmetama.

1.5.3. „Invega“, priėmusi sprendimą dėl Paskolos (ne) suteikimo, per elektroninę paraiškų teikimo sistemą, per 2 darbo dienas išsiunčia Verslo subjektui informacinį pranešimą apie priimtą sprendimą (ne) suteikti Paskolą. Jei „Invegos“ sprendime dėl Paskolos suteikimo yra nustatytos sąlygos, kurios turi būti įvykdytos iki Paskolos sutarties sudarymo ar numatyti pateikti dokumentai, Paskolos sutartis Verslo subjektui išsiunčiama tik per sprendime nustatytą terminą įvykdžius atitinkamas sąlygas ar pateikus dokumentus. Verslo subjektui, įvykdžius sprendime numatytas sąlygas, „Invega“ per 5 darbo dienas išsiunčia standartinę Paskolos sutarties formą. Verslo subjekto atstovas Paskolos sutartį turi pasirašyti elektroninėje paraiškų teikimo sistemoje per 10 darbo dienų po Paskolos sutarties gavimo. Po to, kai Verslo subjekto atstovas pasirašo Paskolos sutartį, ją per 5 darbo dienas pasirašo ir „Invegos“ įgaliotas asmuo. Paskolos sutartis pasirašoma kvalifikuotu elektroniniu parašu.

1.5.4. Verslo subjektui nepasirašius Paskolos sutarties per Aprašymo 1.5.3 papunktyje nurodytą terminą, „Invegos“ sprendimas suteikti Paskolą netenka galios. Verslo subjektui dėl objektyvių priežasčių (pvz., Verslo subjekto atstovas išvykęs į komandiruotę ar dėl ligos) nepasirašius Paskolos sutarties per Aprašymo 1.5.3 papunktyje nurodytą terminą, Verslo subjekto prašymu „Invega“ gali priimti sprendimą dėl šio termino pratęsimo. „Invegai“ nepriėmus sprendimo dėl Paskolos sutarties pasirašymo termino pratęsimo, „Invegos“ sprendimas suteikti Paskolą netenka galios.

1.5.5. „Invega“ turi teisę tvarkyti su Aprašymo įgyvendinimu susijusius asmens duomenis taip, kaip tai nustatyta Priemonės schemoje. Asmens duomenys tvarkomi vadovaujantis 2016 m. balandžio 27 d. Europos Parlamento ir Tarybos reglamentu (ES) Nr. 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva Nr. 95/46/EB (Bendrasis duomenų apsaugos reglamentas) 6 straipsnio 1 dalies c punktu ir Lietuvos Respublikos asmens duomenų teisinės apsaugos įstatymu. Asmens duomenys tvarkomi Paraiškos vertinimo, Paskolos sutarties ir su ja susijusių sutarčių ar sandorių sudarymo, jų vykdymo, viešinimo, apskaitos ir audito tikslais bei atrankinių patikrų metu tikrinant pateiktos ar nurodytos Verslo subjekto informacijos tikrumą. Su Aprašymo įgyvendinimu susiję asmens duomenys „Invegoje“ tvarkomi ir saugomi 10 metų nuo paskutinio dokumento pagal Priemonę gavimo datos. Informacija apie asmens duomenų tvarkymą pateikiama „Invegos“ interneto svetainėje https://invega.lt/lt/asmens-duomenu-saugojimo-politika/. „Invega“ turi teisę perduoti tvarkomus asmens duomenis ir jais keistis su Lietuvos Respublikos valstybės institucijoms ir įstaigomis, kurios tvarko asmens duomenis, reikalingus šios Priemonės tinkamo įgyvendinimo tikslais.

1.5.6. „Invega“ turi teisę nesuteikti Paskolos arba po Paskolos sutarties pasirašymo atsisakyti išduoti Paskolą, jei tenkinama viena ar kelios iš žemiau nurodytų sąlygų, t. y. kai:

1.5.6.1. Paskolos gavėjui ir (ar) jo naudos gavėjui, kaip jis apibrėžtas LR pinigų plovimo ir teroristų finansavimo prevencijos įstatymo 2 straipsnio 14 dalyje, arba fiziniams ir juridiniams asmenims, kurių naudai bus naudojamos Paskolos lėšos (toliau bet kuris iš jų vadinamas Asmuo) taikomos sankcijos (bet kokios prekybinės, ekonominės ar finansinės sankcijos, embargas ar kitos ribojančios priemonės), kurias nustato, taiko ar administruoja Jungtinių Tautų Saugumo Taryba, Europos Sąjunga, Lietuvos Respublika, Jungtinių Amerikos Valstijų Vyriausybė (įskaitant Jungtinių Amerikos Valstijų Iždo departamento Užsienio lėšų kontrolės biurą (angl. *The Office of Foreign Assets Control of the U.S. Department of the Treasury*), Jungtinė Didžiosios Britanijos ir Šiaurės Airijos Karalystė;

1.5.6.2. „Invega“ turi duomenų, kad bet kuris Asmuo yra arba gali būti susijęs su pinigų plovimu, teroristų finansavimu ir (ar) kita kriminaline veikla (pvz., Asmuo veikia ar veikė didelės pinigų plovimo ir (ar) teroristų finansavimo rizikos srityje ir Asmuo nepateikia pakankamos dokumentacijos ar kitų įrodymų apie Asmens nuosavybės ir valdymo struktūrą, lėšų sandoriams vykdyti šaltinį, verslo santykius ar kitos informacijos ir dokumentų, kurie yra reikalingi laikantis privalomų teisės aktų, reglamentuojančių pinigų plovimo ir teroristų finansavimo prevenciją);

1.5.6.3. „Invega“ dėl Verslo subjekto ar Verslo subjekto atstovo veiksmų ar neveikimo negali tinkamai atlikti visų veiksmų, kurie pagal taikytinus teisės aktus ir (ar) „Invegos“ vidaus procedūras ir tvarkas, reikalingi „Pažink savo klientą“ principo įgyvendinimui (pvz., Verslo subjektas ar Verslo subjekto atstovas nepateikia visų reikalingų dokumentų ar įrodymų, „Invegai“ kyla abejonių dėl pateiktų dokumentų tikrumo ar autentiškumo);

1.5.6.4. Verslo subjektas neatitinka Paskolos gavėjo tinkamumo sąlygų;

1.5.6.5. Prašoma suteikti Paskola neatitinka Paskolos tinkamumo sąlygų;

1.5.6.6. Verslo subjektas pateikė ne visus prašomus dokumentus, netikslius ar neišsamius duomenis ar neužpildytas nurodytas formas ir (ar) prašant nustatytu terminu nepatikslino, nepapildė, nepaaiškino pateiktų netikslių ar neišsamių duomenų;

1.5.6.7. Verslo subjektas pateikė informaciją, kurios pagrįstumo negali įrodyti;

1.5.6.8. „Invega“, įvertinusi Paraišką, nustato, kad Verslo subjektui Paskola negali būti suteikiama dėl per didelės Paskolos negrąžinimo ir (ar) Verslo subjekto rizikos. Rizikingumo lygio vertinimas atliekamas „Invegos“ vidaus procedūrų nustatyta tvarka.

1.5.7. Esant poreikiui, „Invega“ turi teisę kreiptis į kompetentingas valstybės institucijas, įstaigas ar kitus subjektus tam, kad būtų gauti duomenys ar informacija apie Verslo subjektą ir su juo susijusius Asmenis, nurodytus Aprašymo 1.5.6.1 papunktyje, bei atlikti papildomą gautos ir papildomai surinktos informacijos patikrinimą prieš priimant sprendimą dėl Paskolos (ne)suteikimo Verslo subjektui. Tuo atveju, jeigu surinkti duomenys ar informacija prieštarauja, nepatvirtina ir (ar) nepagrindžia Paraiškoje pateiktos informacijos pagrįstumo ir teisingumo, „Invega“ atmeta Paraišką.

**2.** **PRIEMONĖS REIKALAVIMAI**

**2.1. Priemonės aprašymas:**

Priemonę įgyvendina „Invega“, teikdama Paskolas tiesiogiai Verslo subjektams, kurie atitinka Paskolos gavėjo tinkamumo sąlygas, nustatytas šiame Aprašyme, ir kurių rizika, o taip pat Paskolos negrąžinimo rizika „Invegos“ vertinimu yra „Invegai“ priimtino rizikingumo lygio.

**2.2. Pagrindinės sąvokos ir sąlygos, kurios taikomos, teikiant Apyvartines Paskolas**

|  |  |
| --- | --- |
| **Apyvartinė Paskola** | Apyvartinės Paskolos davėjo Apyvartinės Paskolos gavėjui iš Priemonės lėšų suteikta paskola apyvartinėms lėšoms finansuoti, sudarant Apyvartinės Paskolos sutartį tarp Apyvartinės Paskolos davėjo ir Apyvartinės Paskolos gavėjo. |
| **Apyvartinės Paskolos davėjas arba „Invega“** | UAB „Investicijų ir verslo garantijos”, veikianti kaip INVEGOS fondo valdytoja |
| **PVM**  | Pridėtinės vertės mokestis |
| **VMI** | Valstybinė mokesčių inspekcija prie Lietuvos Respublikos finansų ministerijos |
| **Apyvartinės Paskolos Sutartis** | Tarp „Invegos“ ir Paskolos gavėjo pasirašyta Apyvartinės Paskolos sutartis dėl Apyvartinės Paskolos suteikimo. |
| **Įmonių grupė** | Suprantama taip, kaip apibrėžta Lietuvos Respublikos įmonių grupių konsoliduotosios atskaitomybės įstatyme. |
| **Apyvartinės Paskolos gavėjas** | Verslo subjektas, kuris kreipėsi į „Invegą“ dėl Apyvartinės Paskolos ir su kuriuo pasirašyta Apyvartinės Paskolos sutartis. |
| **Apyvartinės Paskolos gavėjo tinkamumo sąlygos** | Apyvartinė Paskola gali būti teikiama Apyvartinės Paskolos gavėjui, kuris atitinka šiuos kriterijus:1. Yra smulkiojo ir vidutinio verslo (toliau – SVV) subjektas, kaip jis apibrėžtas SVV įstatyme arba didelė įmonė, kuri nepriskiriama SVV subjektui pagal SVV įstatymą;
2. Nevykdo veiklos priskiriamos finansų, kaip tai suprantama pagal Lietuvos Respublikos finansinio tvarumo įstatymo 1 straipsnį, sektoriams;
3. Neturi arba yra nutraukę prekybinius santykius įsipareigojimus su Rusijos Federacijos (toliau – Rusija) ir (ar) Baltarusijos Respublikos (toliau – Baltarusija) fiziniais ir (ar) juridiniais asmenimis ne vėliau kaip iki 2022 rugpjūčio 31 d. Atitiktis šiame papunktyje nurodytam reikalavimui vertinama pagal Apyvartinės Paskolos gavėjo „Invegai“ pateiktą informaciją (patvirtinimą apie prekybinių įsipareigojimų nutraukimą arba jų neturėjimą);
4. Yra nukentėjęs nuo Rusijos vykdomos karinės agresijos prieš Ukrainą (toliau – karas) sukeltos krizės. Laikoma, kad Apyvartinės Paskolos gavėjas nukentėjo nuo karo sukeltos krizės, jei tenkinama nors viena iš šių sąlygų:

4.1. Apyvartinės Paskolos gavėjo importo arba eksporto dalis su Ukraina ir (ar) importo dalis su Rusija ir (ar) Baltarusija bendrai sudaro ne mažiau kaip 25 proc. bendros Apyvartinės Paskolos gavėjo importo arba eksporto (įskaitant ir su Europos Sąjungos šalimis) dalies nuo 2021 m. sausio 1 d. iki 2021 m. gruodžio 31 d. Atitiktis šiame papunktyje nurodytam reikalavimui vertinama pagal Apyvartinės Paskolos davėjo gautus duomenis iš VMI ir (ar) Muitinės departamento prie Lietuvos Respublikos finansų ministerijos ir (ar) Apyvartinės Paskolos gavėjo pateiktus duomenis (jei Apyvartinės Paskolos gavėjas nėra PVM mokėtojas);arba4.2. Apyvartinės Paskolos gavėjo gamtinių dujų tiekimo, kaip tai apibrėžta Lietuvos Respublikos gamtinių dujų įstatymo 2 straipsnio 32 dalyje, šilumos tiekimo, kaip tai apibrėžta Lietuvos Respublikos šilumos ūkio įstatymo 2 straipsnio 47 dalyje ir elektros energijos teikimo, kaip tai apibrėžta Lietuvos Respublikos elektros energetikos įstatymo 2 straipsnio 53 dalyje, paslaugų (toliau kartu – energija) sąnaudos sudaro ne mažiau kaip 8 proc. metinių Apyvartinės Paskolos gavėjo sąnaudų. Metinių Apyvartinės Paskolos gavėjo sąnaudų dydis nustatomas vadovaujantis Apyvartinės Paskolos gavėjo metinių finansinių ataskaitų rinkinio, pavirtinto 2021 m. duomenimis; arba4.3. Apyvartinės Paskolos gavėjo vykdoma viena iš ekonominių veiklų, kaip tai apibrėžta SVV įstatymo 2 straipsnio 3 dalyje, kurios rūšies kodas 2022 m. sausio 1 d. nurodytas Lietuvos statistikos departamento statistiniame ūkio subjektų registre, yra įtraukta į Komunikato I priedą.1. Veikia Lietuvos Respublikoje. Apyvartinės Paskolos gavėjas laikomas veikiančiu Lietuvos Respublikoje tuo atveju, jei jis kuria darbo vietas Lietuvos Respublikoje ir (arba) nuo savo vykdomos veiklos moka mokesčius arba Valstybinio socialinio draudimo fondo valdybos prie Socialinės apsaugos ir darbo ministerijos įmokas į Lietuvos Respublikos biudžetą. Atitikimas šiam reikalavimui vertinamas pagal viešus valstybinių registrų duomenis;
2. Paraiškos vertinimo metu atitinka minimalius patikimų mokesčių mokėtojų kriterijus, nustatytus Lietuvos Respublikos mokesčių administravimo įstatymo 401 straipsnyje. Atitiktis šiam reikalavimui vertinama pagal VMI informaciją, skelbiamą interneto svetainėje <https://www.vmi.lt/evmi/mokesciu-moketoju-informacija>;
3. Paraiškos pateikimo metu jam nėra iškelta bankroto ir (ar) restruktūrizavimo byla pagal Lietuvos Respublikos juridinių asmenų nemokumo įstatymą arba iki jo įsigaliojimo galiojusius Lietuvos Respublikos įmonių bankroto įstatymą ir Lietuvos Respublikos įmonių restruktūrizavimo įstatymą, arba, jei Paraišką pateikė verslininkas, kaip apibrėžta SVV įstatyme, jam nėra iškelta fizinio asmens bankroto byla pagal Lietuvos Respublikos fizinių asmenų bankroto įstatymą;
4. Paraiškos pateikimo metu yra pateikęs valstybės įmonei Registrų centrui finansinių ataskaitų už paskutinius trejus finansinius metus ar trumpesnį laikotarpį (jei Apyvartinės Paskolos gavėjas veikia trumpiau nei trejus metus) rinkinį, kuriame išsamiai atskleista nuosavo kapitalo sudėtis. Jei Apyvartinės Paskolos gavėjas priklauso Įmonių grupei, valstybės įmonei Registrų centrui turi būti pateiktas Įmonių grupės konsoliduotųjų finansinių ataskaitų už paskutinius trejus finansinius metus ar trumpesnį laikotarpį (jei Apyvartinės Paskolos gavėjas veikia trumpiau nei trejus metus) rinkinys, kuriame išsamiai atskleista nuosavo kapitalo sudėtis. Tuo atveju, jei Apyvartinės Paskolos gavėjas ir (ar) Įmonių grupės įmonės, įskaitant Apyvartinės Paskolos gavėją, nesudaro konsoliduotųjų finansinių ataskaitų rinkinio Lietuvos Respublikoje arba Apyvartinės Paskolos gavėjo Įmonių grupės įmonės yra registruotos ne Lietuvos Respublikoje, patvirtintas konsoliduotųjų finansinių ataskaitų už paskutinius trejus finansinius metus ar trumpesnį laikotarpį (jei Apyvartinės Paskolos gavėjas veikia trumpiau nei trejus metus) rinkinys arba Įmonių grupės įmonių, registruotų ne Lietuvos Respublikoje, patvirtintas finansinių ataskaitų už paskutinius trejus finansinius metus ar trumpesnį laikotarpį (jei įmonė veikia trumpiau nei trejus metus) rinkinys turi būti pateikiamas „Invegai“. Jei dėl Apyvartinės Paskolos kreipiasi verslininkas, jis turi pateikti „Invegai“ finansinius dokumentus už paskutinius trejus finansinius metus ar trumpesnį laikotarpį (jei Apyvartinės Paskolos gavėjas veikia trumpiau nei trejus metus);
5. Priimant sprendimą dėl Apyvartinės Paskolos suteikimo, nėra gavęs valstybės pagalbos, kuri „Invegos“ ir (ar) Europos Komisijos sprendimu (dėl individualios pagalbos arba pagalbos schemos) buvo pripažinta neteisėta ir nesuderinama su vidaus rinka, arba yra grąžinęs visą jos sumą, įskaitant palūkanas, kaip nustatyta 2015 m. liepos 13 d. Tarybos reglamente (ES) 2015/1589, nustatančiame išsamias Sutarties dėl Europos Sąjungos veikimo 108 straipsnio taikymo taisykles;
6. Nėra valstybės ir savivaldybės įmonė arba įmonė, kurioje 25 procentus ir daugiau įmonės akcijų, pajų ar kitokių dalyvavimą įmonės kapitale žyminčių kapitalo dalių arba 25 procentus ir daugiau įmonės dalyvių balsų tiesiogiai ar netiesiogiai (pagal balsavimo sutartį, balsavimo teisės perleidimo sutartį, įgaliojimą ir pan.) atskirai arba kartu turi valstybė ir (ar) savivaldybė;
7. Verslo plane pagrindžia Apyvartinės Paskolos poreikį;
8. Apyvartinės Paskolos gavėjo ir (ar) Apyvartinės Paskolos negrąžinimo rizika yra priimtino rizikingumo lygio pagal „Invegos“ patvirtintą metodiką;
9. Priimant sprendimą dėl Apyvartinės Paskolos suteikimo, nėra gavęs finansavimo pagal skatinamąją finansinę priemonę „Paskolos ūkio subjektų, veikiančių žemės ūkio ir žuvininkystės produktų gamybos, perdirbimo ir prekybos srityse, likvidumui užtikrinti reaguojant į Rusijos agresiją prieš Ukrainą“, patvirtintą Lietuvos Respublikos žemės ūkio ministro 2022 m. rugpjūčio 29 d. įsakymu Nr. 3D-518 „Dėl Skatinamosios finansinės priemonės „Paskolos ūkio subjektų, veikiančių žemės ūkio ir žuvininkystės produktų gamybos, perdirbimo ir prekybos srityse, likvidumui užtikrinti reaguojant į Rusijos agresiją prieš Ukrainą“ schemos patvirtinimo“.
10. Kartu su Paraiška yra pateikęs:
	1. Apyvartinės Paskolos gavėją apibūdinančius dokumentus: juridinio asmens steigimo (veiklos) dokumentus, vadovo asmens tapatybės dokumento kopijas, informaciją apie juridinio asmens dalyvius (akcininkus, savininkus, naudos gavėjus), aktualią Apyvartinės Paskolos gavėjo akcininkų struktūrą ir laisvos formos dokumentą, kuriame būtų nurodyti Verslo subjekto ir su juo susijusių įmonių ryšiai (netaikoma verslininkams);
	2. Apyvartinės Paskolos gavėjo veiklos (finansinių) duomenų detalizacijos formą (skelbiama viešai interneto svetainėje www.invega.lt);
	3. Verslo subjekto valdymo organo (-ų), kurio (-ių) kompetencija pagal juridinio asmens steigimo (veiklos) dokumentus yra priimti sprendimą dėl Apyvartinės Paskolos gavimo, turto įkeitimo, atitinkamą(-us) sprendimą(-us) ir sprendimą dėl asmenų, įgaliotų pasirašyti atitinkamas sutartis ar sandorius, paskyrimo (netaikoma verslininkams);
	4. Verslininko individualios veiklos registracijos dokumentus, asmens tapatybės dokumento kopiją ir laisvos formos dokumentą, kuriame būtų nurodyti verslininko ir su juo susijusių įmonių ryšiai (taikoma verslininkams);
	5. Finansinius dokumentus už paskutinius trejus finansinius metus ar trumpesnį laikotarpį (jei Apyvartinės Paskolos gavėjas veikia trumpiau nei trejus metus), kai dėl Apyvartinės Paskolos kreipiasi verslininkas;
	6. Sąskaitas faktūras, išrašytas Apyvartinės Paskolos gavėjui už energijos paslaugų suteikimą per 2021 m., kai nukentėjimas nuo karo sukeltos krizės grindžiamas pagal Aprašymo 2.2 skirsnio „Pagrindinės sąvokos ir sąlygos, kurios taikomos, teikiant Apyvartines Paskolas“ dalies „Apyvartinės Paskolos gavėjo tinkamumo sąlygos“ 4.2 papunktį;
	7. Einamųjų finansinių metų tarpinę paskutinio ketvirčio finansinę ataskaitą, jei nuo einamojo ketvirčio pradžios yra praėję 40 kalendorinių dienų. Tuo atveju jei nuo einamojo ketvirčio pradžios nėra praėję 40 kalendorinių dienų, turi būti teikiama praėjusio ketvirčio finansinė ataskaita. Jei Apyvartinės Paskolos kreipiasi verslininkas, jis gali pateikti lygiaverčius dokumentus;
	8. Buhalterinę pažymą apie importą arba eksportą į Ukrainą ir (ar) importą iš Rusijos ir (ar) Baltarusijos ir bendrą Apyvartinės Paskolos gavėjo importą arba eksportą nuo 2021 m. sausio 1 d. iki 2021 m. gruodžio 31 d., kai dėl Apyvartinės Paskolos kreipiasi ne PVM mokėtojas ir nukentėjimą nuo karo sukeltos krizės grindžia pagal Aprašymo 2.2 skirsnio „Pagrindinės sąvokos ir sąlygos, kurios taikomos, teikiant Apyvartines Paskolas“ dalies „Apyvartinės Paskolos gavėjos tinkamumo sąlygos“ 4.1 papunktį;
	9. Motyvuotą paaiškinimą dėl įvykusių pokyčių Verslo subjekto veikloje ir su Paraiška teikiamuose dokumentuose (duomenyse) bei paaiškinimą pagrindžiančius dokumentus, lyginant su paskutine teikta Paraiška, kai Verslo subjektas teikia Paraišką ne pirmą kartą (t. y., kai ankstesnė (-s) Paraiška (-os) buvo atmesta (-os);
	10. Patvirtinimą, kad neturi arba yra nutraukę prekybinius įsipareigojimus su Rusijos ir (ar) Baltarusijos fiziniais ir (ar) juridiniais asmenimis iki 2022 rugpjūčio 31 d.
	11. Deklaraciją (forma skelbiama viešai interneto svetainėje www.invega.lt), kurioje deklaruojamos Apyvartinės Paskolos gavėjui suteiktos paskolos ir (ar) lizingo sandoriai (įskaitant ir garantuotas paskolas ir (ar) garantuotus lizingo sandorius) pagal priemones, įgyvendinamas vadovaujantis Komunikato 2.2 ir 2.3 skirsniais.
 |
| **Apyvartinės Paskolos sutarties sudarymo ir administravimo mokesčiai** | Apyvartinės Paskolos gavėjas moka 0,4 proc. dydžio Apyvartinės Paskolos sutarties sudarymo vienkartinį mokestį nuo Apyvartinės Paskolos sumos, bet ne mažiau kaip 200 Eur ir ne daugiau kaip 1000 Eur. Apyvartinės Paskolos sudarymo mokestis, pagal Apyvartinės Paskolos davėjo išrašytą išankstinę sąskaitą, mokamas prieš Apyvartinės Paskolos sutarties pasirašymą |
| **Apyvartinės Paskolos sutarties sąlygų ir įmokų mokėjimo grafiko pakeitimo mokestis, kai Paskolos sutarties sąlygų pakeitimo poreikį inicijuoja Paskolos gavėjas** | 100 Eur mokestis pagal „Invegos“ išrašytą išankstinę sąskaitą, mokamas tuo atveju, kai Apyvartinės Paskolos sutarties ar įmokų mokėjimo grafiko pakeitimą inicijuoja Apyvartinės Paskolos gavėjas. Mokestis sumokamas po prašymo pakeisti Apyvartinės Paskolos sutarties sąlygas ar įmokų mokėjimo grafiką pateikimo. Apyvartinės Paskolos sutarties sąlygų ir įmokų mokėjimo grafiko pakeitimas atliekamas po mokesčio sumokėjimo. |
| **Tinkamumo laikotarpis ir Apyvartinės Paskolos išmokėjimo laikotarpis**  | Apyvartinės Paskolos sutartys dėl Apyvartinės Paskolos suteikimo turi būti pasirašytos ne vėliau kaip iki 2022 m. gruodžio 20 d.Apyvartinės Paskolos lėšos išmokamos Apyvartinės Paskolos gavėjui ne vėliau kaip per 10 darbo dienų nuo Apyvartinės Paskolos sutartimi numatytų sąlygų įvykdymo (jei taikoma) Apyvartinės Paskolos sutartyje nustatyta tvarka. |
| **APYVARTINĖS PASKOLOS TINKAMUMO SĄLYGOS** |
| **Apyvartinės Paskolos paskirtis** | Apyvartinė Paskola skiriama Apyvartinės Paskolos gavėjo apyvartinėms lėšoms, išskyrus Netinkamoms išlaidoms, finansuoti. Apyvartinės Paskolos lėšas Apyvartinės Paskolos gavėjas turi panaudoti per 6 mėn. nuo Apyvartinės Paskolos išmokėjimo dienos. Apyvartinės Paskolos gavėjui per nustatytą terminą nepanaudojus Apyvartinės Paskolos lėšų ar jų dalies, Apyvartinės Paskolos gavėjas privalo nepanaudotą Apyvartinės Paskolos lėšų dalį grąžinti „Invegai“ ne vėliau kaip per 10 darbo dienų po termino pabaigos.Už tinkamą Apyvartinės Paskolos panaudojimą pagal Apyvartinės Paskolos sutartyje nurodytą paskirtį atsakingas Apyvartinės Paskolos gavėjas.Atsiskaitymai Apyvartinės Paskolos lėšomis vykdomi tik mokėjimo pavedimais. |
| **Apyvartinės Paskolos valiuta** | Visos sumos išreikštos eurais. Visi mokėjimai pagal Apyvartinės Paskolos sutartį atliekami eurais |
| **Apyvartinės Paskolos trukmė** | Apyvartinės Paskolos teikiamos ne ilgesniam kaip 36 mėnesių laikotarpiui. Trumpesnė nei 36 mėnesių laikotarpio Apyvartinė Paskola gali būti pratęsiama iki maksimalaus galimo 36 mėnesių laikotarpio, jei Apyvartinės Paskolos gavėjas to prašo ir sutinka sumokėti „Invegos” nustatytą Apyvartinės Paskolos pratęsimo mokestį. Tuo atveju, kai pratęsiamas Apyvartinės Paskolos laikotarpis, turi būti perskaičiuojamos viso Apyvartinės Paskolos laikotarpio palūkanos visam Apyvartinės Paskolos laikotarpiui. Apyvartinės Paskolos gavėjas turi teisę Apyvartinę Paskolą ar jos dalį grąžinti anksčiau nei Apyvartinės Paskolos sutartyje nustatyta Apyvartinės Paskolos trukmė be jokių papildomų mokesčių. |
| **Didžiausia Apyvartinės Paskolos suma vienam Paskolos gavėjui** | Vienam Apyvartinės Paskolos gavėjui iš Priemonės lėšų gali būti suteikiama tik viena Apyvartinė Paskola. Suteiktos Apyvartinės Paskolos suma negali būti didinama. Didžiausia Apyvartinės Paskolos gavėjui suteikiamos Apyvartinės Paskolos suma apskaičiuojama laikantis šių nuostatų:1.1. Apyvartinės Paskolos suma turi neviršyti 15 proc. vidutinio Paskolos gavėjo 3 paskutinių finansinių metų pardavimo pajamų dydžio. Galimas Apyvartinės Paskolos sumos dydis apskaičiuojamas vadovaujantis metinių finansinių ataskaitų rinkinių duomenimis. Jei Paskolos gavėjas veikia trumpiau nei trejus metus, tuomet galimas Apyvartinės Paskolos sumos dydis apskaičiuojamas remiantis laikotarpiu, kuriuo Apyvartinės Paskolos gavėjas veikė iki Paraiškos pateikimo dienos; arba 1.2. Apyvartinės Paskolos suma turi neviršyti 50 proc. Apyvartinės Paskolos gavėjo energijos sąnaudų, patirtų per paskutinius 12 mėnesių iki Paraiškos suteikti Apyvartinę Paskolą pateikimo mėnesio, sumos. Galimas Apyvartinės Paskolos sumos dydis apskaičiuojamas vadovaujantis Apyvartinės Paskolos gavėjo „Invegai” pateiktais energijos sąnaudų patyrimą patvirtinančiais dokumentais. Jei paskolos gavėjas veikia trumpiau nei 12 mėnesių, tuomet galimas Apyvartinės Paskolos sumos dydis apskaičiuojamas remiantis laikotarpiu, kuriuo Paskolos gavėjas veikė iki Paraiškos pateikimo dienos; 1.3. Suteikiamos Apyvartinės Paskolos suma Apyvartinės Paskolos gavėjui ar įmonių grupei (jei Apyvartinės Paskolos gavėjas priklauso įmonių grupei) negali viršyti 10 000 000 Eur (dešimt milijonų eurų).Apskaičiuojant Didžiausią Apyvartinės Paskolos sumą, įvertinama, kiek Verslo subjektas jau yra gavęs valstybės pagalbos lengvatinių paskolų ir garantijų forma, kurios suteiktos vadovaujantis Komunikato 2.2 ir 2.3 skirsniais, todėl didžiausia Apyvartinės Paskolos suma negali būti didesnė už valstybės pagalbos sumą (ar jos likutį, jei Verslo subjektui jau suteikta valstybės pagalba pagal Komunikato 2.2 ir 2.3 skirsnius) nei nustato Komunikatas (kaip nustatyta skiltyje „Valstybės pagalbos teikimas ir sumavimas Apyvartinės Paskolos atveju“). |
| **Apyvartinės Paskolos teikimo sąlygos** | 1. Apyvartinės Paskolos suma kiekvienam Apyvartinės Paskolos gavėjui bus nustatoma individualiai įvertinus finansavimo poreikį pagal Paskolos gavėjo pateiktą informaciją, pagrindžiančius dokumentus, neviršijant nustatytos Didžiausios Apyvartinės Paskolos sumos vienam Apyvartinės Paskolos gavėjui ribojimų. Kai prašomos Paskolos dydis „Invegos“ vertinimu yra nepakankamai pagrįstas dokumentais ir Verslo subjekto pateikta informacija arba, jeigu Verslo subjekto turimų lėšų ir planuojamų piniginių srautų pakanka veiklai vykdyti, Apyvartinė Paskola nesuteikiama.
2. „Invega“ turi teisę paprašyti papildomų dokumentų ir nustatyti papildomas su Apyvartinės Paskolos negrąžinimo rizika susijusias sąlygas ir (ar) apribojimus, jei įprastinės sąlygos ir apribojimai nepakankami individualios situacijos atveju.
 |
| **Nefinansuotinos išlaidos arba Netinkamos išlaidos Apyvartinės Paskolos lėšomis** | Apyvartinės Paskolos lėšos negali būti naudojamos:1. Paskoloms suteikti, dividendams išsimokėti, Apyvartinės Paskolos gavėjo dalyvių ir (ar) fizinių bei juridinių asmenų paskoloms grąžinti ar suteikti, Apyvartinės Paskolos gavėjo įstatiniam kapitalui mažinti, savoms akcijoms supirkti ar kitokiems mokėjimams iš kapitalo Apyvartinės Paskolos gavėjo dalyviams ir (ar) fiziniams bei juridiniams asmenims atlikti;
2. Apyvartinės Paskolos gavėjo turimiems finansiniams įsipareigojimams finansų įstaigoms finansuoti ir Apyvartinės Paskolos gavėjo turimiems finansiniams įsipareigojimams refinansuoti;
3. Investicijoms į ilgalaikį turtą (įskaitant ir materialiojo turto rekonstrukciją);
4. Atsiskaitymams su Rusijoje, Baltarusijoje ir Kinijos Liaudies Respublikoje (toliau – Kinija)) registruotais subjektais.
 |
| **Apyvartinės Paskolos išmokėjimo Paskolos gavėjui tvarka** | Apyvartinės Paskolos išmokėjimo tvarka Apyvartinės Paskolos gavėjui nustatoma Apyvartinės Paskolos sutartyje. Apyvartinės Paskolos gavėjas Apyvartinės Paskolos išmokėjimo metu negali būti įgijęs bankrutuojančios, bankrutavusios, restruktūrizuojamos, likviduojamos įmonės statuso. |
| **Įmokų mokėjimo grafikas ir Apyvartinės Paskolos grąžinimas** | Įmokos, kurias sudaro Apyvartinės Paskolos dalis ir (ar) palūkanų dalis, mokamos kas mėnesį, Apyvartinės Paskolos sutartyje nustatytą įmokos dieną.Įmokų mokėjimo grafikas yra linijinis ir sudaromas per 10 darbo dienų po Apyvartinės Paskolos išmokėjimo. Įmokų mokėjimo grafike įmokos išdėstomos lygiomis dalimis kas mėnesį. Apyvartinės Paskolos gavėjas Apyvartinę Paskolą ar jos dalį gali grąžinti anksčiau nei nustatyta įmokų mokėjimo grafike. Grafikas atnaujinamas sumažėjus Apyvartinės Paskolos sumos dydžiui arba pasikeitus terminui. Apyvartinės Paskolos gavėjas Apyvartinę Paskolą turi pradėti grąžinti ne vėliau kaip suėjus 6 mėnesių Apyvartinės Paskolos grąžinimo atidėjimo terminui po Apyvartinės Paskolos sutarties pasirašymo, su artimiausia įmoka.Apyvartinės Paskolos gavėjo prašymu ir „Invegai“ sutikus, Apyvartinės Paskolos grąžinimo atidėjimo terminas gali būti atidėtas papildomai, bet ne daugiau nei vieną kartą iš viso iki 6 mėnesių, jei Apyvartinės Paskolos gavėjas sutinka sumokėti „Invegos“ nustatytą Apyvartinės Paskolos sutarties sąlygų pakeitimo mokestį. Apyvartinės Paskolos grąžinimo atidėjimo terminas gali būti pratęsiamas, jei Apyvartinės Paskolos gavėjas kreipiasi ne vėliau nei likus vienam mėnesiui iki pirminio Apyvartinės Paskolos grąžinimo atidėjimo termino pabaigos. |
| **Apyvartinės Paskolos užtikrinimo priemonės** | „Invegai“ atlikus Apyvartinės Paskolos gavėjo ir Apyvartinės Paskolos negrąžinimo rizikos vertinimą, vadovaujantis „Invegos“ patvirtinta metodika, priklausomai nuo rizikingumo lygio Apyvartinei Paskolai gali būti taikomos Apyvartinės Paskolos užtikrinimo priemonės. Visas išlaidas, susijusias su Apyvartinės Paskolos užtikrinimo priemonių įforminimu (turto vertinimo, notaro paslaugų mokesčiai ir kt.), apmoka Apyvartinės Paskolos gavėjas. |
| **Apyvartinės Paskolos teikimo kaina Paskolos gavėjams**  | Apyvartinė Paskola teikiama taikant fiksuotą metinę palūkanų normą, kurios dydis priklausys nuo Apyvartinės Paskolos gavėjo rizikingumo, nustatomo pagal „Invegos“ patvirtintą metodiką. Bet kuriuo atveju, Apyvartinei Paskolai taikomos metinės palūkanų normos dydis negali būti mažesnis nei 5 proc.Paskolos palūkanų norma apskaičiuojama pagal „Invegos“ generalinio direktoriaus įsakymu patvirtintą palūkanų normos skaičiuoklę, kuri parengiama vadovaujantis tiesiogiai „Invegos“ teikiamų paskolų palūkanų apskaičiavimo metodika ir yra viešai skelbiama „Invegos“ interneto svetainėje [www.invega.lt](http://www.invega.lt). |
| **Delspinigiai pagal Apyvartinės Paskolos sutartį** | Apyvartinės Paskolos gavėjui vėluojant vykdyti savo finansinius įsipareigojimus (t. y. negrąžinus Apyvartinės Paskolos dalies ir (ar) nesumokėjus palūkanų) pagal Apyvartinės Paskolos sutartį, jis privalo mokėti 0,03 proc. dydžio delspinigius už kiekvieną pradelstą mokėti dieną. |
| **Probleminių Apyvartinių Paskolų administravimas** | Apyvartinė Paskola laikoma Problemine, kai Apyvartinės Paskolos gavėjas nesugeba vykdyti finansinių įsipareigojimų pagal Apyvartinės Paskolos sutartį, t. y.:1. Apyvartinės Paskolos gavėjui iškeliama nemokumo (restruktūrizavimo ar bankroto) byla;
2. Apyvartinės Paskolos gavėjas 90 (devyniasdešimt) ir daugiau kalendorinių dienų neįvykdo finansinių įsipareigojimų pagal Apyvartinės Paskolos sutartį (t. y. negrąžina Apyvartinės Paskolos dalies ir (ar) nesumoka palūkanų).

Jei Apyvartinė Paskola tampa Problemine, „Invega“, vadovaudamasi savo vidinėmis procedūromis, turi teisę Apyvartinės Paskolos sutartyje nustatytais atvejais ir tvarka, vienašališkai, nesikreipdama į teismą, nutraukti Apyvartinės Paskolos sutartį ir pareikalauti nedelsiant grąžinti Apyvartinę Paskolą (jos dalį) kartu su mokėtinomis palūkanomis ir kitomis pagal Apyvartinės Paskolos sutartį mokėtinomis sumomis. Apyvartinei Paskolai tapus Problemine, Apyvartinės Paskolos gavėjas turi teisę kreiptis į „Invegą“ dėl Apyvartinės Paskolos restruktūrizavimo, o „Invega“ skolininko įsipareigojimų vykdymo atžvilgiu, vadovaudamasi savo vidinėmis procedūromis, turi teisę prašyti pateikti papildomas prievolės užtikrinimo priemones už Apyvartinės Paskolos mokėjimo grafiko pakeitimą ir skolos dengimo grafiko sudarymą. |
| **Valstybės pagalbos teikimas ir sumavimas Apyvartinės Paskolos atveju** | 1. Pagal Priemonę teikiama pagalba gali būti sumuojama laikantis Komunikato 39 punkto nuostatų.
2. Tos pačios Apyvartinės Paskolos pagrindinės sumos atžvilgiu pagal Komunikato 2.3 skirsnį teikiamos Apyvartinės Paskolos nesumuojamos su pagalba teikiama pagal Komunikato 2.2 skirsnį, ir atvirkščiai. Paskolos ir garantijos skirtingoms paskoloms, teikiamoms pagal Komunikatą, gali būti sumuojamos, jei bendra paskolų suma vienam pagalbos gavėjui neviršija Komunikato 47 punkto e papunktyje arba 50 punkto e papunktyje nustatytų viršutinių ribų.
 |
| **Viešinimas** | „Invega“ informaciją apie Priemonės sąlygas skelbia savo interneto svetainėje [www.invega.lt](http://www.invega.lt), taip pat, savo iniciatyva gali taikyti ir kitas Priemonės viešinimo priemones. Apyvartinės Paskolų gavėjų sąrašai skelbiami „Invega“ interneto svetainėje ir kitur teisės aktų nustatyta tvarka. |
| **Audito reikalavimai** | Apyvartinės Paskolos sutartyje bus nustatyta, kad Apyvartinės Paskolos gavėjas bus įpareigotas sudaryti galimybę Europos Komisijos, Europos Audito Rūmų, Finansų ministerijos, Ekonomikos ir inovacijų ministerijos, Lietuvos Respublikos valstybės kontrolės, Finansinių nusikaltimų tyrimo tarnybos prie Vidaus reikalų ministerijos, Lietuvos Respublikos specialiųjų tyrimų tarnybos, Konkurencijos tarybos įgaliotiems atstovams, „Invegos“, kitiems ES institucijų ir ES įstaigų bei tinkamai įgaliotų nacionalinių subjektų, turintiems teisę tikrinti, kaip panaudojamos Priemonės lėšos atstovams atlikti patikrinimą, įvertinant Apyvartinės Paskolos gavėjo įsipareigojimus pagal Apyvartinės Paskolos sutartį vykdymą. |
| **Informacijos ir dokumentų, susijusių su valstybės pagalbos teikimu, saugojimas**  | Informacija ir dokumentai, susiję su valstybės pagalbos teikimu, saugomi 10 metų nuo paskutinio dokumento dėl Apyvartinės Paskolos suteikimo gavimo datos.. |
| **Skaidrumo reikalavimai** | Vadovaujantis Komunikato 54 punkto nuostatomis, pagal Reglamento (ES) Nr. 651/2014 III priedą, informaciją apie suteiktą valstybės pagalbą, ne vėliau kaip per 12 mėnesių nuo pagalbos suteikimo dienos būtina paskelbti Europos Komisijos valstybės pagalbos skaidrumo viešos paieškos svetainėje (toliau-svetainė) <https://webgate.ec.europa.eu/competition/transparency/>. Reglamento (ES) Nr. 651/2014 III priede nurodytą informaciją „Invega“ ne vėliau kaip per 12 mėnesius nuo pagalbos suteikimo dienos pateikia Lietuvos Respublikos ekonomikos ir inovacijų ministerijai, kuri ją paskelbia svetainėje. |
| **Kitos sąlygos** | Apyvartinės Paskolos gavėjas per visą Apyvartinės Paskolos laikotarpį be išankstinio rašytinio „Invegos“ sutikimo negali:- suteikti paskolų ar kita forma teikti finansavimo kitiems ūkio subjektams, išskyrus prekių pardavimą, paslaugų suteikimą atidėjus apmokėjimą ar išsimokėtinai;- mokėti dividendų ar tantjemų, mažinti įstatinį kapitalą, kad išmokėtų lėšas Apyvartinės Paskolos gavėjo dalyviams;- supirkti Apyvartinės Paskolos gavėjo kapitalo dalių (akcijų) ir (ar) išmokėti pelno dalies Apyvartinės Paskolos gavėjo dalyviui (-iams) kitokiais būdais;- investuoti lėšas į kitus ūkio subjektusJei nustatoma, kad Apyvartinės Paskolos gavėjas pateikė neteisingą informaciją ir (ar) dokumentus ir (ar) nuslėpė informaciją, turinčią reikšmės Apyvartinės Paskolos suteikimui, Apyvartinės Paskolos gavėjas privalo grąžinti visą neteisėtai gautą valstybės pagalbą su palūkanomis, tai yra Apyvartinę Paskolą su Apyvartinės Paskolos sutartyje nustatytomis palūkanomis ir su palūkanomis, apskaičiuotomis nuo valstybės pagalbos suteikimo dienos iki jos išieškojimo dienos, kaip nustatyta Reglamente (ES) 2015/1589.Be kitų nuostatų, Apyvartinės Paskolos sutartyje nustatomos šios sąlygos: Apyvartinės Paskolos sutarties šalių teisės ir pareigos, Paskolos gavėjo įsipareigojimai, Apyvartinės Paskolos sutarties sąlygų keitimo ir nutraukimo galimi atvejai ir tvarka, finansinių ir nefinansinių įsipareigojimų nevykdymo pasekmės bei kitos sąlygos. Apyvartinės Paskolos sutarties vykdymo laikotarpiu pasikeitus taikytiniems teisės aktams, Apyvartinės Paskolos sutarties šalims bus taikomos aktualių galiojančių teisės aktų nuostatos.Ginčai kylantys dėl „Invegos“ priimtų sprendimų per vieną mėnesį nuo įteikimo dienos gali būti skundžiami Lietuvos administracinių ginčų komisijai ar Vilniaus apygardos administraciniam teismui Lietuvos Respublikos administracinių bylų teisenos įstatymo nustatyta tvarka. |

**2.3. Pagrindinės sąvokos ir sąlygos, kurios taikomos teikiant Investicines Paskolas**

|  |  |
| --- | --- |
| **Investicinė Paskola** | Investicinės Paskolos davėjo Investicinės Paskolos gavėjui iš Priemonės lėšų suteikta paskola Investicinės Paskolos sutartyje nurodytoms investicijoms finansuoti, sudarant Investicinės Paskolos sutartį tarp Investicinės Paskolos davėjo ir Investicinės Paskolos gavėjo. |
| **Investicinis projektas** | Verslo subjekto planuojamos investicijos iš Priemonės lėšų ir Privataus finansavimo lėšų į Tinkamas finansuoti investicinio projekto išlaidas. Investicinis projektas iki Paraiškos pateikimo dienos turi būti nepradėtas įgyvendinti. |
| **Investicinės Paskolos davėjas arba „Invega”** | UAB „Investicijų ir verslo garantijos“, veikianti kaip INVEGOS fondo valdytoja |
| **Privatus finansuotojas** | Investicijų finansavimo atveju Investicinio projekto įgyvendinime privalo dalyvauti ir Privatus finansuotojas, kuris turi prisidėti ne mažiau kaip 20 proc. Investicinio projekto išlaidų (suma skaičiuojama be PVM, išskyrus tuos atvejus, kai Investicinės Paskolos gavėjas yra ne PVM mokėtojas), tarp jų ne mažiau kaip 10 proc. Investicinio projekto išlaidų turi sudaryti nuosavos paties Investicinės Paskolos gavėjo lėšos. „Invegos“ suteikiamos Investicinės Paskolos suma negali viršyti 80 proc. Investicinio projekto išlaidų (suma skaičiuojama be PVM, išskyrus tuos atvejus, kai Investicinės Paskolos gavėjas yra ne PVM mokėtojas).Privačiu finansuotoju gali būti Investicinės Paskolos gavėjas ir Lietuvos Respublikoje ar užsienio valstybėje veikiantis fizinis ar juridinis asmuo, kuris prisideda prie Investicinio projekto įgyvendinimo. |
| **PVM** | Pridėtinės vertės mokestis |
| **VMI** | Valstybinė mokesčių inspekcija prie Lietuvos Respublikos finansų ministerijos |
| **Investicinės Paskolos sutartis** | Tarp Investicinės Paskolos davėjo ir Investicinės Paskolos gavėjo pasirašyta Investicinės Paskolos sutartis dėl Investicinės Paskolos suteikimo. |
| **Įmonių grupė** | Suprantama taip, kaip apibrėžta Lietuvos Respublikos įmonių grupių konsoliduotosios atskaitomybės įstatyme. |
| **Investicinės Paskolos gavėjas** | Verslo subjektas, kuris kreipėsi į „Invegą“ dėl paskolos planuojamam Investiciniam projektui finansuoti ir su kuriuo pasirašyta Investicinės Paskolos sutartis. |
| **Investicinės Paskolos gavėjo tinkamumo sąlygos** | Investicinė Paskola gali būti teikiama Investicinės Paskolos gavėjui, kuris atitinka šiuos kriterijus:1. Yra SVV subjektas, kaip jis apibrėžtas SVV įstatyme arba didelė įmonė, kuri nepriskiriama SVV subjektui pagal SVV įstatymą;
2. Nevykdo veiklos priskiriamos finansų, kaip tai suprantama pagal Lietuvos Respublikos finansinio tvarumo įstatymo 1 straipsnį, sektoriams;
3. Neturi arba yra nutraukę prekybinius santykius įsipareigojimus su Rusijos ir (ar) Baltarusijos fiziniais ir (ar) juridiniais asmenimis ne vėliau kaip iki 2022 rugpjūčio 31 d. Atitiktis šiame papunktyje nurodytam reikalavimui vertinama pagal Investicinės Paskolos gavėjo „Invegai“ pateiktą informaciją (patvirtinimą apie prekybinių įsipareigojimų nutraukimą arba jų neturėjimą);
4. Yra nukentėjęs nuo karo sukeltos krizės. Laikoma, kad Investicinės Paskolos gavėjas nukentėjo nuo karo sukeltos krizės, jei tenkinama nors viena iš šių sąlygų:

4.1. Investicinės Paskolos gavėjo importo arba eksporto dalis su Ukraina ir (ar) importo dalis su Rusija ir (ar) Baltarusija bendrai sudaro ne mažiau kaip 25 proc. bendros Investicinės Paskolos gavėjo importo arba eksporto (įskaitant ir su Europos Sąjungos šalimis) dalies nuo 2021 m. sausio 1 d. iki 2021 m. gruodžio 31 d. Atitiktis šiame papunktyje nurodytam reikalavimui vertinama pagal Investicinės Paskolos davėjo gautus duomenis iš VMI ir (ar) Muitinės departamento prie Lietuvos Respublikos finansų ministerijos ir (ar) Investicinės Paskolos gavėjo pateiktus duomenis (jei Investicinės Paskolos gavėjas nėra PVM mokėtojas);arba4.2. Investicinės Paskolos gavėjo energijos sąnaudos sudaro ne mažiau kaip 8 proc. metinių Investicinės Paskolos gavėjo sąnaudų. Metinių Investicinės Paskolos gavėjo sąnaudų dydis nustatomas vadovaujantis Investicinės Paskolos gavėjo metinių finansinių ataskaitų rinkinio, pavirtinto 2021 m. duomenimis; arba4.3. Investicinės Paskolos gavėjo vykdoma viena iš ekonominių veiklų, kaip tai apibrėžta SVV įstatymo 2 straipsnio 3 dalyje, kurios rūšies kodas 2022 m. sausio 1d. nurodytas Lietuvos statistikos departamento statistiniame ūkio subjektų registre, yra įtraukta į Komunikato I priedą.1. Veikia Lietuvos Respublikoje. Investicinės Paskolos gavėjas laikomas veikiančiu Lietuvos Respublikoje tuo atveju, jei jis kuria darbo vietas Lietuvos Respublikoje ir (arba) nuo savo vykdomos veiklos moka mokesčius arba Valstybinio socialinio draudimo fondo valdybos prie Socialinės apsaugos ir darbo ministerijos įmokas į Lietuvos Respublikos biudžetą. Atitikimas šiam reikalavimui vertinamas pagal viešus valstybinių registrų duomenis;
2. Paraiškos vertinimo metu atitinka minimalius patikimų mokesčių mokėtojų kriterijus, nustatytus Lietuvos Respublikos mokesčių administravimo įstatymo 401 straipsnyje. Atitiktis šiam reikalavimui vertinama pagal VMI informaciją, skelbiamą interneto svetainėje <https://www.vmi.lt/evmi/mokesciu-moketoju-informacija>;
3. Paraiškos pateikimo metu jam nėra iškelta bankroto ir (ar) restruktūrizavimo byla pagal Lietuvos Respublikos juridinių asmenų nemokumo įstatymą arba iki jo įsigaliojimo galiojusius Lietuvos Respublikos įmonių bankroto įstatymą ir Lietuvos Respublikos įmonių restruktūrizavimo įstatymą, arba, jei Paraišką pateikė verslininkas, kaip apibrėžta SVV įstatyme, jam nėra iškelta fizinio asmens bankroto byla pagal Lietuvos Respublikos fizinių asmenų bankroto įstatymą;
4. Paraiškos pateikimo metu yra pateikęs valstybės įmonei Registrų centrui finansinių ataskaitų už paskutinius trejus finansinius metus ar trumpesnį laikotarpį (jei Investicinės Paskolos gavėjas veikia trumpiau nei trejus metus) rinkinį, kuriame išsamiai atskleista nuosavo kapitalo sudėtis. Jei Investicinės Paskolos gavėjas priklauso Įmonių grupei, valstybės įmonei Registrų centrui turi būti pateiktas Įmonių grupės konsoliduotųjų finansinių ataskaitų už paskutinius trejus finansinius metus ar trumpesnį laikotarpį (jei Investicinės Paskolos gavėjas veikia trumpiau nei trejus metus) rinkinys, kuriame išsamiai atskleista nuosavo kapitalo sudėtis. Tuo atveju, jei Investicinės Paskolos gavėjas ir (ar) Įmonių grupės įmonės, įskaitant Investicinės Paskolos gavėją, nesudaro konsoliduotųjų finansinių ataskaitų rinkinio Lietuvos Respublikoje arba Investicinės Paskolos gavėjo Įmonių grupės įmonės yra registruotos ne Lietuvos Respublikoje, patvirtintas konsoliduotųjų finansinių ataskaitų už paskutinius trejus finansinius metus ar trumpesnį laikotarpį (jei Investicinės Paskolos gavėjas veikia trumpiau nei trejus metus) rinkinys arba Įmonių grupės įmonių, registruotų ne Lietuvos Respublikoje, patvirtintas finansinių ataskaitų už paskutinius trejus finansinius metus ar trumpesnį laikotarpį (jei įmonė veikia trumpiau nei trejus metus) rinkinys turi būti pateikiamas „Invegai“. Jei dėl Investicinės Paskolos kreipiasi verslininkas, jis turi pateikti „Invegai“ finansinius dokumentus už paskutinius trejus finansinius metus ar trumpesnį laikotarpį (jei Investicinės Paskolos gavėjas veikia trumpiau nei trejus metus);
5. Priimant sprendimą dėl Investicinės Paskolos suteikimo nėra gavęs valstybės pagalbos, kuri „Invegos“ ir (ar) Europos Komisijos sprendimu (dėl individualios pagalbos arba pagalbos schemos) buvo pripažinta neteisėta ir nesuderinama su vidaus rinka, arba yra grąžinęs visą jos sumą, įskaitant palūkanas, kaip nustatyta 2015 m. liepos 13 d. Tarybos reglamente (ES) 2015/1589, nustatančiame išsamias Sutarties dėl Europos Sąjungos veikimo 108 straipsnio taikymo taisykles;
6. Nėra valstybės ir savivaldybės įmonė arba įmonė, kurioje 25 procentus ir daugiau įmonės akcijų, pajų ar kitokių dalyvavimą įmonės kapitale žyminčių kapitalo dalių arba 25 procentus ir daugiau įmonės dalyvių balsų tiesiogiai ar netiesiogiai (pagal balsavimo sutartį, balsavimo teisės perleidimo sutartį, įgaliojimą ir pan.) atskirai arba kartu turi valstybė ir (ar) savivaldybė;
7. Verslo plane pagrindžia Investicinės Paskolos poreikį ir nurodo Investicinio projekto ekonominį pagrįstumą bei atsiperkamumą;
8. Investicinės Paskolos gavėjo ir (ar) Investicinės Paskolos negrąžinimo rizika yra priimtino rizikingumo lygio pagal „Invegos“ patvirtintą metodiką;
9. Priimant sprendimą dėl Investicinės Paskolos suteikimo, nėra gavęs finansavimo pagal skatinamąją finansinę priemonę „Paskolos ūkio subjektų, veikiančių žemės ūkio ir žuvininkystės produktų gamybos, perdirbimo ir prekybos srityse, likvidumui užtikrinti reaguojant į Rusijos agresiją prieš Ukrainą“, patvirtintą Lietuvos Respublikos žemės ūkio ministro 2022 m. rugpjūčio 29 d. įsakymu Nr. 3D-518 „Dėl Skatinamosios finansinės priemonės „Paskolos ūkio subjektų, veikiančių žemės ūkio ir žuvininkystės produktų gamybos, perdirbimo ir prekybos srityse, likvidumui užtikrinti reaguojant į Rusijos agresiją prieš Ukrainą“ schemos patvirtinimo;
10. Kartu su Paraiška yra pateikęs:
	1. Investicinės Paskolos gavėją apibūdinančius dokumentus: juridinio asmens steigimo (veiklos) dokumentus, vadovo asmens tapatybės dokumento kopijas, informaciją apie juridinio asmens dalyvius (akcininkus, savininkus, naudos gavėjus), aktualią Investicinės Paskolos gavėjo akcininkų struktūrą ir laisvos formos dokumentą, kuriame būtų nurodyti Verslo subjekto ir su juo susijusių įmonių ryšiai (netaikoma verslininkams);
	2. Verslo planą (Investicinio Projekto aprašymą), parengtą laikantis VšĮ „Inovacijų agentūra“ rekomenduojamų reikalavimų verslo planui, kuriame, be kita ko, būtų aprašyta vykdoma ir planuojama vykdyti veikla, esama ir prognozuojama finansinė būklė, siūlymas dėl Investicinės Paskolos įmokų mokėjimo grafiko išdėstymo ir užtikrinimo priemonių, investicijų aprašymas ir investicijas pagrindžiantys dokumentai, jei tokie investicija pagrindžiantys dokumentai yra, pvz., statybos, remonto ar rekonstrukcijos darbų sąmata, sutartys, užsakymai, ketinimų protokolai, perkamo ir (ar) įkeičiamo turto vertinimas, planuojamo įsigyti turto sąrašas su kainomis, komerciniai pasiūlymai, leidimai ir licencijos, reikalingos veiklai vykdyti ar projektui įgyvendinti ir pan. Taip pat turi būti pateiktos finansinės veiklos prognozės (skaičiavimai), atspindintys Investicinės Paskolos gavėjo galimybę laiku mokėti įmokas pagal visus esamus ir būsimus Investicinės Paskolos gavėjo finansinius įsipareigojimus visam Investicinės Paskolos terminui;
	3. Investicinės Paskolos gavėjo veiklos (finansinių) duomenų detalizacijos formą (skelbiama viešai interneto svetainėje www.invega.lt);
	4. Verslo subjekto valdymo organo (-ų), kurio (-ių) kompetencija pagal juridinio asmens steigimo (veiklos) dokumentus yra priimti sprendimą dėl Investicinės Paskolos gavimo, turto įkeitimo, atitinkamą (-us) sprendimą (-us) ir sprendimą dėl asmenų, įgaliotų pasirašyti atitinkamas sutartis ar sandorius, paskyrimo (netaikoma verslininkams);
	5. Verslininko individualios veiklos registracijos dokumentus, asmens tapatybės dokumento kopiją ir laisvos formos dokumentą, kuriame būtų nurodyti verslininko ir su juo susijusių įmonių ryšiai (taikoma verslininkams);
	6. Finansinius dokumentus už paskutinius trejus finansinius metus ar trumpesnį laikotarpį (jei Investicinės Paskolos gavėjas veikia trumpiau nei trejus metus), kai dėl Investicinės Paskolos kreipiasi verslininkas;
	7. Sąskaitas faktūras, išrašytas Investicinės Paskolos gavėjui už energijos paslaugų suteikimą per 2021 m., kai nukentėjimą nuo karo sukeltos krizės grindžiamas pagal Aprašymo 2.3 skirsnio „Pagrindinės sąvokos ir sąlygos, kurios taikomos, teikiant Investicines Paskolas“ dalies „Investicinės Paskolos gavėjos tinkamumo sąlygos“ 4.2 papunktį;
	8. Einamųjų finansinių metų tarpinę paskutinio ketvirčio ataskaitą, jei nuo einamojo ketvirčio pradžios yra praėję 40 kalendorinių dienų. Tuo atveju jei nuo einamojo ketvirčio pradžios nėra praėję 40 kalendorinių dienų, turi būti teikiama praėjusio ketvirčio finansinė ataskaita. Jei Investicinės Paskolos kreipiasi verslininkas, jis gali pateikti lygiaverčius dokumentus;
	9. Buhalterinę pažymą apie importą arba eksportą į Ukrainą ir (ar) importą iš Rusijos ir (ar) Baltarusijos ir bendrą Investicinės Paskolos gavėjo importą arba eksportą nuo 2021 m. sausio 1 d. iki 2021 m. gruodžio 31 d., kai dėl Investicinės Paskolos kreipiasi ne PVM mokėtojas ir nukentėjimą nuo karo sukeltos krizės grindžia pagal Aprašymo 2.3 skirsnio „Pagrindinės sąvokos ir sąlygos, kurios taikomos, teikiant Investicines Paskolas“ dalies „Investicinės Paskolos gavėjo tinkamumo sąlygos“ 4.1 papunktį;
	10. Privataus finansuotojo ketinimo dalyvauti Investicinio Projekto finansavime raštą. Raštas teikiamas tuo atveju, kai Privatus finansuotojas ketina suteikti paskolą. „Invegai“ pareikalavus, Privatus finansuotojas turi įrodyti, kad yra finansiškai pajėgus dalyvauti Investicinio Projekto finansavime ir pagrįsti skolinamų lėšų kilmę. Jei Investicinės Paskolos gavėjas ketina Investicinio Projekto finansavime dalyvauti nuosavomis lėšomis, tokiu atveju ši informacija turi būti pagrindžiama verslo plane, kuris teikiamas kartu su Paraiška Investicinei Paskolai gauti;
	11. Motyvuotą paaiškinimą dėl įvykusių pokyčių Verslo subjekto veikloje ir su Paraiška teikiamuose dokumentuose (duomenyse) bei paaiškinimą pagrindžiančius dokumentus, lyginant su paskutine teikta Paraiška, kai Verslo subjektas teikia Paraišką ne pirmą kartą (t. y., kai ankstesnė (-s) Paraiška (-os) buvo atmesta (-os);
	12. Patvirtinimą, kad neturi arba yra nutraukę prekybinius įsipareigojimus su Rusijos ir (ar) Baltarusijos fiziniais ir (ar) juridiniais asmenimis iki 2022 rugpjūčio 31 d.
	13. Deklaraciją (forma skelbiama viešai interneto svetainėje www.invega.lt), kurioje deklaruojamos Investicinės Paskolos gavėjui suteiktos paskolos ir (ar) lizingo sandoriai (įskaitant ir garantuotas paskolas ir (ar) garantuotus lizingo sandorius) pagal priemones, įgyvendinamas vadovaujantis Komunikato 2.2 ir 2.3 skirsniais.
 |
| **Investicinės Paskolos sutarties sudarymo ir administravimo mokesčiai** | Investicinės Paskolos gavėjas moka 0,4 proc. dydžio Investicinės Paskolos sutarties sudarymo vienkartinį mokestį nuo Investicinės Paskolos sumos, bet ne mažiau kaip 200 Eur ir ne daugiau kaip 1000 Eur. Investicinės Paskolos sudarymo mokestis, pagal Investicinės Paskolos davėjo išrašytą išankstinę sąskaitą, mokamas prieš Investicinės Paskolos sutarties pasirašymą. |
| **Investicinės Paskolos sutarties sąlygų ir įmokų mokėjimo grafiko pakeitimo mokestis, kai Paskolos sutarties sąlygų pakeitimo poreikį inicijuoja Paskolos gavėjas** | 100 Eur mokestis pagal „Invegos“ išrašytą išankstinę sąskaitą, mokamas tuo atveju, kai Investicinės Paskolos sutarties ar įmokų mokėjimo grafiko pakeitimą inicijuoja Investicinės Paskolos gavėjas. Mokestis sumokamas po prašymo pakeisti Investicinės Paskolos sutarties sąlygas ar įmokų mokėjimo grafiką pateikimo. Investicinės Paskolos sutarties sąlygų ir įmokų mokėjimo grafiko pakeitimas atliekamas po mokesčio sumokėjimo. |
| **Tinkamumo laikotarpis ir Investicinės Paskolos išmokėjimo laikotarpis** | Investicinės Paskolos sutartys dėl Investicinės Paskolos suteikimo Investicinės Paskolos gavėjo investicijoms finansuoti turi būti pasirašytos ne vėliau kaip iki 2022 m. gruodžio 20 d. Investicinės Paskolos lėšos turi būti išmokamos Investicinės Paskolos gavėjui ne vėliau kaip per 12 mėnesių nuo Investicinės Paskolos sutarties sudarymo dienos Investicinės Paskolos sutartyje nustatyta tvarka ir bet kuriuo atveju ne vėliau kaip iki 2023 m. gruodžio 31 d. Tais atvejais, kai Investicinis projektas įgyvendinamas atliekant statybos ir (ar) rangos darbus (įskaitant ir rekonstrukciją), Investicinės Paskolos lėšos turi būti išmokamos Investicinės Paskolos gavėjui ne vėliau kaip per 24 mėnesius nuo Investicinės Paskolos sutarties sudarymo dienos Investicinės Paskolos sutartyje nustatyta tvarka ir bet kuriuo atveju ne vėliau kaip iki 2024 m. gruodžio 31 d. |
| **INVESTICINĖS PASKOLOS TINKAMUMO SĄLYGOS** |
| **Investicinės Paskolos paskirtis** | Investicinė Paskola skiriama Investicinės Paskolos gavėjo Investiciniam projektui finansuoti. Investicinės Paskolos tikslinio panaudojimo paskirtis gali būti detalizuota Investicinės Paskolos sutartyje. Už tinkamą Investicinės Paskolos panaudojimą pagal Investicinės Paskolos sutartyje nurodytą paskirtį atsakingas Investicinės Paskolos gavėjas. Atsiskaitymai Investicinės Paskolos lėšomis vykdomi tik mokėjimo pavedimais. |
| **Investicinės Paskolos valiuta** | Visos sumos išreikštos eurais. Visi mokėjimai pagal Investicinės Paskolos sutartį atliekami eurais. |
| **Investicinės Paskolos trukmė** | Investicinės Paskolos teikiamos ne ilgesniam kaip 72 mėnesių laikotarpiui. Trumpesnė nei 72 mėnesių laikotarpio Investicinė Paskola gali būti pratęsiama iki maksimalaus galimo 72 mėnesių laikotarpio, jei Investicinės Paskolos gavėjas to prašo ir sutinka sumokėti „Invegos” nustatytą Investicinės Paskolos pratęsimo mokestį. Tuo atveju, kai pratęsiamas Investicinės Paskolos laikotarpis, turi būti perskaičiuojamos viso laikotarpio Investicinės Paskolos palūkanos. Investicinės Paskolos gavėjas turi teisę Investicinę Paskolą ar jos dalį grąžinti anksčiau nei Investicinės Paskolos sutartyje nustatyta Investicinės Paskolos trukmė be jokių papildomų mokesčių. |
| **Didžiausia Investicinės Paskolos suma vienam Investicinės Paskolos gavėjui** | Vienam Investicinės Paskolos gavėjui ar įmonių grupei (jei Investicinės Paskolos gavėjas priklauso įmonių grupei) vieno Investicinio projekto finansavimui iš Priemonės lėšų gali būti suteikiama tik viena Investicinė Paskola. Suteiktos Investicinės Paskolos suma negali būti didinama. Didžiausia Investicinės Paskolos gavėjui suteikiamos Investicinės Paskolos suma apskaičiuojama laikantis šių nuostatų:1.1. Investicinės Paskolos suma turi neviršyti 15 proc. vidutinio Investicinės Paskolos gavėjo 3 paskutinių finansinių metų pardavimo pajamų dydžio. Galimas Investicinės Paskolos sumos dydis apskaičiuojamas vadovaujantis metinių finansinių ataskaitų rinkinių duomenimis. Jei Investicinės Paskolos gavėjas veikia trumpiau nei trejus metus, tuomet galimas Investicinės Paskolos sumos dydis apskaičiuojamas remiantis laikotarpiu, kuriuo Investicinės Paskolos gavėjas veikė iki Paraiškos pateikimo dienos; arba1.2. Investicinės Paskolos suma turi neviršyti 50 proc. Investicinės Paskolos gavėjo energijos sąnaudų, patirtų per paskutinius 12 mėnesių iki Paraiškos suteikti Investicinę Paskolą pateikimo mėnesio, sumos. Galimas Investicinės Paskolos sumos dydis apskaičiuojamas vadovaujantis Investicinės Paskolos gavėjo „Invegai” pateiktais energijos sąnaudų patyrimą patvirtinančiais dokumentais. Jei Investicinės Paskolos gavėjas veikia trumpiau nei 12 mėnesių, tuomet galimas Investicinės Paskolos sumos dydis apskaičiuojamas remiantis laikotarpiu, kuriuo Investicinės Paskolos gavėjas veikė iki Paraiškos pateikimo dienos; 1.3. Suteikiamos Investicinės Paskolos suma Investicinės Paskolos gavėjui ar įmonių grupei (jei Investicinės Paskolos gavėjas priklauso įmonių grupei) negali viršyti 10 000 000 Eur (dešimt milijonų eurų).Apskaičiuojant Didžiausią Investicinės Paskolos sumą, įvertinama, kiek Verslo subjektas jau yra gavęs valstybės pagalbos lengvatinių paskolų ir garantijų forma, kurios suteiktos vadovaujantis Komunikato 2.2 ir 2.3 skirsniais, todėl didžiausia Investicinės Paskolos suma negali būti didesnė už valstybės pagalbos sumą (ar jos likutį, jei Verslo subjektui jau suteikta valstybės pagalba pagal Komunikato 2.2 ir 2.3 skirsnius) nei numato Komunikatas (kaip nustatyta skiltyje „Valstybės pagalbos teikimas ir sumavimas Investicinės Paskolos atveju“).Tinkamų finansuoti Investicinio projekto išlaidų dalis, kurios nepadengia Investicinės Paskolos lėšos, turi būti finansuojama Privataus finansavimo lėšomis.Apskaičiuojant Didžiausią Investicinės Paskolos sumą, įvertinama, kiek Verslo subjektas jau yra gavęs valstybės pagalbos lengvatinių paskolų ir garantijų forma, kurios suteiktos vadovaujantis Komunikato 2.2 ir 2.3 skirsniais, todėl didžiausia Investicinės Paskolos suma negali būti didesnė už valstybės pagalbos sumą (ar jos likutį, jei Verslo subjektui jau suteikta valstybės pagalba pagal Komunikato 2.2 ir 2.3 skirsnius) nei nustato Komunikatas (kaip nustatyta skiltyje „Valstybės pagalbos teikimas ir sumavimas Investicinės Paskolos atveju“). |
| **Investicinės Paskolos teikimo sąlygos** | 1. Investicinės Paskolos suma kiekvienam Investicinės Paskolos gavėjui bus nustatoma individualiai, įvertinus finansavimo poreikį pagal Investicinės Paskolos gavėjo pateiktą informaciją pagrindžiančius dokumentus, neviršijant nustatytos Didžiausios Investicinės Paskolos sumos vienam Investicinės Paskolos gavėjui. Kai prašomos Investicinės Paskolos dydis „Invegos“ vertinimu yra nepakankamai pagrįstas dokumentais ir Verslo subjekto pateikta informacija arba, jeigu Verslo subjekto jau turimų lėšų ir planuojamų piniginių srautų (be Investicinės Paskolos suteikimo) pakanka Investiciniam projektui finansuoti, Investicinė Paskola nesuteikiama. 2. „Invega“ turi teisę paprašyti papildomų dokumentų ir nustatyti papildomas su Investicinės Paskolos negrąžinimo rizikos valdymu ar Investicinio projekto įgyvendinimu susijusias sąlygas ir (ar) apribojimus, jei įprastinės sąlygos ir apribojimai nepakankami individualios situacijos atveju. 3. Investicinis projektas Paraiškos vertinimo metu turi būti pripažintas ekonomiškai pagrįstu ir finansiškai atsiperkančiu. |
| **Tinkamos finansuoti Investicinio projekto išlaidos** | Investicinės Paskolos lėšos gali būti skirtos finansuoti įsigyjamą materialųjį ilgalaikį (pastatai, įrenginiai, mašinos ir įranga) turtą, įskaitant nuosavo ilgalaikio materialaus turto rekonstrukciją, taip pat ir žemės įsigijimą, kai investicija į žemės įsigijimą tiesiogiai susijusi su planuojamų gaminti produktų (prekių) gamyba ir (ar) paslaugų teikimu ir (arba) nematerialųjį ilgalaikį turtą, neturintį fizinio ar finansinio pavidalo (patentai, licencijos, ar kita intelektinė nuosavybė). |
| **Nefinansuotinos išlaidos arba Netinkamos išlaidos Investicinės Paskolos lėšomis** | Investicinės Paskolos lėšos negali būti skirtos: 1. Investicinės Paskolos gavėjo išlaidoms, kurios nesusijusios su Investiciniu projektu ir kurios nėra Tinkamos finansuoti Investicinio projekto išlaidos;
2. Investiciniam projektui, kurio investicijos pradėtos įgyvendinti iki Paraiškos pateikimo dienos, t. y. jau pasirašyta (-os) sutartis (-ys) ir (arba) apmokėta sąskaita dėl turto įsigijimo, prekių tiekimo ir (ar) paslaugų atlikimo, statybos ar rangos darbų pradėjimo;
3. Atsiskaitymams su Rusijoje, Baltarusijoje ir Kinijoje registruotais subjektais.
4. Nekilnojamam turtui pirkti ir (ar) statyti, siekiant jį parduoti ar kitu būdu perleisti kitiems asmenims, įskaitant turto nuomą ir panaudą, o ne naudoti savo veikloje, taip pat investicijoms į gyvenamosios paskirties nekilnojamąjį turtą. Nekilnojamojo turto naudojimu savo veikloje laikoma, jei ne mažiau kaip 60 proc. įsigyjamo turto planuojama panaudoti Investicinės Paskolos gavėjo ekonominei veiklai vykdyti;
5. Žemės ūkio paskirties žemei, kaip tai suprantama Lietuvos Respublikos žemės įstatyme, įsigyti;
6. Transporto priemonėms, kaip jos apibrėžtos Lietuvos Respublikos saugaus eismo automobilių keliais įstatyme, įsigyti.
 |
| **Investicinės Paskolos išmokėjimo Paskolos gavėjui tvarka** | Investicinės Paskolos lėšos išmokamos tiesiogiai Investicinės Paskolos gavėjui pagal Investicinės Paskolos gavėjo pateiktus Investicinės Paskolos lėšų pervedimo prašymus (toliau – pervedimo prašymas). Kartu su pervedimo prašymu, pervedimo prašyme nurodytai sumai, Investicinės Paskolos gavėjas privalo pateikti sąskaitas faktūras ir (ar) kitus pagrindžiančius dokumentus (pvz., sutartis ir pan.). Investicinės Paskolos išmokėjimo pagal pervedimo prašymą, pervedimo prašymo teikimo tvarka Investicinės Paskolos gavėjui nustatoma Investicinės Paskolos sutartyje. Investicinės Paskolos gavėjas Investicinės Paskolos lėšų pervedimo metu negali būti įgijęs bankrutuojančios, bankrutavusios, restruktūrizuojamos, likviduojamos įmonės statuso. |
| **Investicinės Paskolos įmokų mokėjimo grafikas ir Investicinės Paskolos grąžinimas** | Įmokų mokėjimo grafikas yra linijinis ir sudaromas per 10 darbo dienų po Investicinės Paskolos išmokėjimo. Įmokų mokėjimo grafike įmokos išdėstomos lygiomis dalimis kas mėnesį. Investicinės Paskolos gavėjas Investicinę Paskolą ar jos dalį gali grąžinti anksčiau nei nustatyta įmokų mokėjimo grafike. Grafikas atnaujinamas sumažėjus Investicinės Paskolos sumos dydžiui arba pasikeitus terminui. Įmokos, kurias sudaro Investicinės Paskolos dalis ir (ar) palūkanų dalis, mokamos kas mėnesį, Investicinės Paskolos sutartyje nustatytą įmokos dieną. Investicinės Paskolos gavėjas Investicinę Paskolą turi pradėti grąžinti visais atvejais ne vėliau nei suėjus 24 mėnesių Investicinės Paskolos grąžinimo atidėjimo terminui (pagal Investicinio Projekto poreikį) po Investicinės Paskolos sutarties pasirašymo, su artimiausia įmoka. Investicinės Paskolos gavėjo prašymu ir „Invegai“ sutikus, Investicinės Paskolos grąžinimo atidėjimo terminas, kuris buvo trumpesnis nei 24 mėnesiai, gali būti atidėtas papildomai, bet ne daugiau kaip vieną kartą, iš viso iki 24 mėnesių, jei Investicinės Paskolos gavėjas sutinka sumokėti „Invegos“ nustatytą Investicinės Paskolos sutarties sąlygų pakeitimo mokestį. Investicinės Paskolos grąžinimo atidėjimo terminas gali būti pratęsiamas, jei Investicinės Paskolos gavėjas kreipiasi ne vėliau nei likus vienam mėnesiui iki pirminio Investicinės Paskolos grąžinimo atidėjimo termino pabaigos. |
| **Investicinės Paskolos užtikrinimo priemonės** | Už Investicinės Paskolos lėšas finansuojamas ilgalaikis turtas ar kitas lygiavertis ilgalaikis turtas (t. y. ne mažesnės vertės nei Investicinės Paskolos lėšomis finansuojamas turtas) turi būti įkeistas „Invegos“ naudai. Paraiškos vertinimo metu nustačius didesnę Investicinio projekto (ne)įgyvendinimo ir (ar) Investicinės Paskolos negrąžinimo riziką, „Invega“ turi teisę pareikalauti papildomų užtikrinimo priemonių. Visas išlaidas, susijusias su Investicinės Paskolos užtikrinimo priemonių įforminimu (turto vertinimo, notaro paslaugų mokesčiai ir kt.), apmoka Investicinės Paskolos gavėjas. |
| **Investicinės Paskolos teikimo kaina Paskolos gavėjams** | Investicinė Paskola teikiama taikant fiksuotą metinę palūkanų normą, kurios dydis priklausys nuo Investicinės Paskolos gavėjo ir (ar) jo įgyvendinamo Investicinio projekto rizikingumo, nustatomo pagal „Invegos“ patvirtintą metodiką. Bet kuriuo atveju, Investicinei Paskolai taikomos metinės palūkanų normos dydis negali būti mažesnis nei 5 proc.Paskolos palūkanų norma apskaičiuojama pagal „Invegos“ generalinio direktoriaus įsakymu patvirtintą palūkanų normos skaičiuoklę, kuri parengiama vadovaujantis tiesiogiai „Invegos“ teikiamų paskolų palūkanų apskaičiavimo metodika ir yra viešai skelbiama „Invegos“ interneto svetainėje [www.invega.lt](http://www.invega.lt). |
| **Delspinigiai pagal Investicinės Paskolos sutartį** | Investicinės Paskolos gavėjui vėluojant vykdyti savo finansinius įsipareigojimus (t. y. negrąžinus Investicinės Paskolos dalies ir (ar) nesumokėjus palūkanų) pagal Investicinės Paskolos sutartį, jis privalo mokėti 0,03 proc. dydžio delspinigius už kiekvieną pradelstą mokėti dieną. |
| **Probleminių Investicinių Paskolų administravimas** | Investicinė Paskola laikoma Problemine, kai Investicinės Paskolos gavėjas nesugeba vykdyti finansinių įsipareigojimų pagal Investicinės Paskolos sutartį, t. y.: 1. Investicinės Paskolos gavėjui iškeliama nemokumo (restruktūrizavimo ar bankroto) byla; 2. Investicinės Paskolos gavėjas 90 (devyniasdešimt) ir daugiau kalendorinių dienų neįvykdo finansinių įsipareigojimų pagal Investicinės Paskolos sutartį (t. y. negrąžina Investicinės Paskolos dalies ir (ar) nesumoka palūkanų). Jei Investicinė Paskola tampa Problemine, „Invega“, vadovaudamasi savo vidinėmis procedūromis, turi teisę Investicinės Paskolos sutartyje nustatytais atvejais ir tvarka, vienašališkai, nesikreipdama į teismą, nutraukti Investicinės Paskolos sutartį ir pareikalauti nedelsiant grąžinti Investicinę Paskolą (jos dalį) kartu su mokėtinomis Palūkanomis ir kitomis pagal Investicinės Paskolos sutartį mokėtinomis sumomis. Investicinei Paskolai tapus Problemine, Investicinės Paskolos gavėjas turi teisę kreiptis į „Invegą“ dėl Investicinės Paskolos restruktūrizavimo, o „Invega“ skolininko įsipareigojimų vykdymo atžvilgiu, vadovaudamasi savo vidinėmis procedūromis, turi teisę prašyti pateikti papildomas prievolės užtikrinimo priemones už Investicinės Paskolos įmokų mokėjimo grafiko pakeitimą ir skolos dengimo grafiko sudarymą. |
| **Valstybės pagalbos teikimas ir sumavimas Investicinės Paskolos atveju** | 1. Pagal Priemonę teikiama pagalba gali būti sumuojama laikantis Komunikato 39 punkto nuostatų.
2. Tos pačios Investicinės Paskolos pagrindinės sumos atžvilgiu pagal Komunikato 2.3 skirsnį teikiamos Investicinės Paskolos nesumuojamos su pagalba teikiama pagal Komunikato 2.2 skirsnį, ir atvirkščiai. Paskolos ir garantijos skirtingoms paskoloms, teikiamoms pagal Komunikatą, gali būti sumuojamos, jei bendra paskolų suma vienam pagalbos gavėjui neviršija Komunikato 47 punkto e papunktyje arba 50 punkto e papunktyje nustatytų viršutinių ribų.
 |
| **Viešinimas** | „Invega“ informaciją apie Priemonės sąlygas skelbia savo interneto svetainėje, taip pat, savo iniciatyva, gali taikyti ir kitas Priemonės viešinimo priemones. Investicinių Paskolų gavėjų sąrašai skelbiami „Invegos“ interneto svetainėje ir kitur teisės aktų nustatyta tvarka. |
| **Audito reikalavimai** | Investicinės Paskolos sutartyje bus nustatyta, kad Investicinės Paskolos gavėjas bus įpareigotas sudaryti galimybę Europos Komisijos, Europos Audito Rūmų, Finansų ministerijos, Ekonomikos ir Inovacijų ministerijos, Lietuvos Respublikos valstybės kontrolės, Finansinių nusikaltimų tyrimo tarnybos prie Vidaus reikalų ministerijos, Lietuvos Respublikos specialiųjų tyrimų tarnybos, Konkurencijos tarybos įgaliotiems atstovams, „Invegos“, kitiems ES institucijų ir ES įstaigų bei tinkamai įgaliotų nacionalinių subjektų, turintiems teisę tikrinti, kaip panaudojamos Priemonės lėšos atstovams atlikti patikrinimą, įvertinant Investicinės Paskolos gavėjo įsipareigojimus pagal Investicinės Paskolos sutartį vykdymą. |
| **Informacijos ir dokumentų, susijusių su valstybės pagalbos teikimu, saugojimas** | Informacija ir dokumentai, susiję su valstybės pagalbos teikimu, saugomi 10 metų nuo paskutinio dokumento dėl Investicinės Paskolos suteikimo gavimo datos. |
| **Kitos sąlygos** | Investicinės Paskolos gavėjas per visą Investicinės Paskolos laikotarpį be išankstinio rašytinio „Invegos“ sutikimo negali:- suteikti paskolų ar kita forma teikti finansavimo kitiems ūkio subjektams, išskyrus prekių pardavimą, paslaugų suteikimą atidėjus apmokėjimą ar išsimokėtinai;- mokėti dividendų ar tantjemų, mažinti įstatinį kapitalą, kad išmokėtų lėšas Investicinės Paskolos gavėjo dalyviams;- supirkti Investicinės Paskolos gavėjo kapitalo dalių (akcijų) ir (ar) išmokėti pelno dalies Investicinės Paskolos gavėjo dalyviui (-iams) kitokiais būdais;- investuoti lėšas į kitus ūkio subjektus.Jei nustatoma, kad Investicinės Paskolos gavėjas pateikė neteisingą informaciją ir (ar) dokumentus ir (ar) nuslėpė informaciją, turinčią reikšmės Investicinės Paskolos suteikimui, Investicinės Paskolos gavėjas privalo grąžinti visą neteisėtai gautą valstybės pagalbą su palūkanomis, tai yra Investicinę Paskolą su Investicinės Paskolos sutartyje nustatytomis palūkanomis ir su palūkanomis, apskaičiuotomis nuo valstybės pagalbos suteikimo dienos iki jos išieškojimo dienos, kaip nustatyta Reglamente (ES) 2015/1589.Be kitų nuostatų, Investicinės Paskolos sutartyje nustatomos šios sąlygos: Investicinės Paskolos sutarties šalių teisės ir pareigos, Investicinės Paskolos gavėjo įsipareigojimai, Investicinės Paskolos sutarties sąlygų keitimo ir nutraukimo galimi atvejai ir tvarka, finansinių ir nefinansinių įsipareigojimų nevykdymo pasekmės bei kitos sąlygos. Investicinės Paskolos sutarties vykdymo laikotarpiu pasikeitus taikytiniems teisės aktams, Investicinės Paskolos sutarties šalims bus taikomos aktualių galiojančių teisės aktų nuostatos.Ginčai kylantys dėl „Invegos“ priimtų sprendimų per vieną mėnesį nuo įteikimo dienos gali būti skundžiami Lietuvos administracinių ginčų komisijai ar Vilniaus apygardos administraciniam teismui Lietuvos Respublikos administracinių bylų teisenos įstatymo nustatyta tvarka. |